CELEX: 62006CA0002
Language: fi
Date: 2008-02-12 00:00:00
Title: Asia C-2/06: Yhteisöjen tuomioistuimen tuomio (suuri jaosto) 12.2.2008 (Finanzgericht Hamburgin (Saksa) esittämä ennakkoratkaisupyyntö) — Willy Kempter KG v. Hauptzollamt Hamburg-Jonas (Nautojen vienti — Vientituet — Lopullinen hallintopäätös — Yhteisöjen tuomioistuimen antaman tuomion tulkinta — Yhteisöjen tuomioistuimen kyseisen päätöksen jälkeen antaman ennakkoratkaisun vaikutus — Päätöksen uudelleen tutkiminen ja poistaminen — Ajalliset rajoitukset — Oikeusvarmuus — Yhteistyön periaate — EY 10 artikla)

29.3.2008   
            
            
               FI
            
            
               Euroopan unionin virallinen lehti
            
            
               C 79/3
            
         Yhteisöjen tuomioistuimen tuomio (suuri jaosto) 12.2.2008 (Finanzgericht Hamburgin (Saksa) esittämä ennakkoratkaisupyyntö) — Willy Kempter KG v. Hauptzollamt Hamburg-Jonas
   (Asia C-2/06) (1)
   
   (Nautojen vienti - Vientituet - Lopullinen hallintopäätös - Yhteisöjen tuomioistuimen antaman tuomion tulkinta - Yhteisöjen tuomioistuimen kyseisen päätöksen jälkeen antaman ennakkoratkaisun vaikutus - Päätöksen uudelleen tutkiminen ja poistaminen - Ajalliset rajoitukset - Oikeusvarmuus - Yhteistyön periaate - EY 10 artikla)
   (2008/C 79/03)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Hamburg
   Pääasian asianosaiset
   
      Kantaja: Willy Kempter KG
   
      Vastaaja: Hauptzollamt Hamburg-Jonas
   Oikeudenkäynnin kohde
   Ennakkoratkaisupyyntö — Finanzgericht Hamburg — EY:n perustamissopimuksen 10 artiklan tulkinta, sellaisena kuin kyseistä artiklaa on tulkittu yhteisöjen tuomioistuimen asiassa C-453/00, Kühne & Heintz, 13.1.2004 antamassa tuomiossa — Hallintoelin tutkii uudelleen ja korjaa lopulliseksi tulleen päätöksensä ottaakseen huomioon Euroopan yhteisöjen tuomioistuimen tällä välin antaman sovellettavan yhteisön oikeuden säännöksen tai määräyksen tulkinnan, vaikka se, jolle päätös on osoitettu, ei ole vedonnut tämän säännöksen tai määräyksen rikkomiseen alkuperäisessä kanteessaan, ja vaikka se on esittänyt uudelleen tutkimista koskevan vaatimuksensa vasta 21 kuukautta tämän tuomion antamisen jälkeen
   Tuomiolauselma
   
               1)
            
            
               Hallintoelimessä käytävässä menettelyssä, jonka tarkoituksena on asiaa viimeisenä oikeusasteena käsitelleen tuomioistuimen antaman tuomion perusteella lopulliseksi tulleen hallintopäätöksen uudelleen tutkiminen, kun tämä tuomio perustuu sen jälkeiseen yhteisöjen tuomioistuimen oikeuskäytäntöön nähden yhteisön oikeuden virheelliseen tulkintaan, ei yhteisön oikeudessa edellytetä, että pääasian kantaja on vedonnut yhteisön oikeuteen valtion sisäisen oikeuden mukaisessa muutoksenhaussa, jonka tämä on käynnistänyt tuomioistuimessa kyseisen päätöksen johdosta.
            
         
               2)
            
            
               Yhteisön oikeudessa ei aseteta mitään ajallista rajoitusta lopulliseksi tulleen hallintopäätöksen uudelleen tutkimista koskevan pyynnön esittämiselle. Jäsenvaltioilla on kuitenkin edelleen vapaus yhdenmukaisesti yhteisön tehokkuus ja vastaavuusperiaatteiden kanssa vahvistaa kohtuulliset muutoksenhakua koskevat määräajat.
            
         
      (1)  EUVL C 60, 11.3.2006.